Държавен вестник, бр. 20, 2011 г., стр. 7

БРОЙ  20	
Д Ъ Р Ж А В Е Н  В Е С Т Н И К 	
СТР.  7  
Б. Борба с корупцията
Заемополучателят следва да осигури осъщест­
вяването на Проекта в съответствие с разпо­
редбите на Указанията за борба с корупцията.
В. Предпазни мерки
1. Заемополучателят чрез ЗИП следва да 
изпълни плановете за управление на околната 
среда за част В от Проекта по удовлетворите­
лен за Банката начин и следва да представя на 
Банката резюме на напредъка в изпълнението 
(включително резултатите от наблюдението на 
околната среда) като част от шестмесечното 
отчитане на Проекта или при конкретно искане 
от страна на Банката.
2. Заемополучателят чрез МРРБ следва да 
поддържа Комитета за безопасност на язовирите, 
учреден с решение на министъра на регионално­
то развитие и благоустройството от 9 декември 
2008 г., който ще предоставя съвети по въпросите 
на безопасността на язовирите, включително необ­
ходими допълнителни проучвания и инвестиции, 
и ще дава препоръки, свързани с проектирането, 
с цел пълното изграждане и рехабилитация на 
язовирите съгласно част В от Проекта.
3. Заемополучателят ще се погрижи придоби­
ването на всякаква земя, необходима за Проекта, 
да се извършва в съответствие с принципите и 
процедурите, посочени в РППЗ, по удовлетво­
рителен за Банката начин и няма да прехвърля, 
изменя, анулира или да се отказва от права и 
задължения по която и да е било разпоредба на 
РППЗ без предварителното одобрение на Банката.
4. Заемополучателят чрез МРРБ и Банката 
следва да се уведомяват взаимно за всякакви 
претенции или жалби относно минало отчуж­
даване и/или реституция на земя, които могат 
да възникнат по отношение на площадките на 
Проекта. Въпреки че тези претенции не са обект 
на разпоредбите на РППЗ, Заемополучателят 
чрез МРРБ следва да уведомява и обсъжда с 
Банката мерките за намиране на справедливо 
решение на такива потенциални претенции 
или жалби и да предприема такива мерки в 
съответствие с българската нормативна база.
5. Заемополучателят чрез МРРБ следва да се 
погрижи дейностите по Проекта да не окажат 
отрицателно въздействие върху количеството и 
качеството на водните потоци към международ­
ни водни пътища и други крайречни региони.
Раздел II. Мониторинг, отчитане и оценка 
по проекта
А. Отчети по проекта
1. Заемополучателят чрез МРРБ следва да 
провежда мониторинг и оценка на напредъка 
на Проекта и да изготвя отчети по проекта в 
съответствие с разпоредбите на раздел 5.08 от 
Общите условия и въз основа на показателите, 
договорени с Банката. Всеки Отчет по проекта 
ще обхваща срок от шест (6) месеца и ще бъде 
представен на Банката не по-късно от един (1) 
месец след края на периода, обхванат в отчета.
2. За целите на раздел 5.08 (c) от Общите 
условия отчетът за изпълнението на Проекта и 
съответният план, който се изисква съгласно този 
раздел, трябва да бъдат представени на Банката не 
по-късно от шест (6) месеца след крайната дата.
Б. Финансово управление, финансови от­
чети и одити
1. Заемополучателят чрез МРРБ следва да 
поддържа или да осигури поддържането на 
система за финансово управление в съответ­
ствие с разпоредбите на раздел 5.09 от Общите 
условия.
2. Без ограничение на предвиденото в част 
А от този раздел Заемополучателят чрез МРРБ 
следва да изготвя и представя на Банката след 
края на всяко календарно тримесечие междинни 
неодитирани финансови отчети за Проекта за 
съответното тримесечие в удовлетворителна 
за Банката форма и съдържание, не по-късно 
от четиридесет и пет (45) дни след края на 
въпросния период.
3. Заемополучателят чрез МРРБ следва 
да организира одитирането на Финансовите 
отчети на проекта в съответствие с разпоред­
бите на раздел 5.09 (b) от Общите условия. 
Всеки одит на Финансовите отчети следва да 
обхваща период от една (1) финансова година 
на Заемополучателя. Одитираните Финансови 
отчети за всеки такъв период следва да бъдат 
представени на Банката не по-късно от (6) 
месеца след края на съответния период.
Раздел III. Възлагане на поръчки
А. Общи положения
1. Стоки и строителни работи. Всички стоки 
и строителни работи, които са необходими по 
Проекта и които трябва да се финансират от 
постъпленията по Заема, се осигуряват в съ­
ответствие с посочените изисквания в раздел I 
на Указанията за възлагане на поръчки и с 
разпоредбите на този раздел.
2. Консултантски услуги. Всички консултант­
ски услуги, които са необходими по Проекта 
и които трябва да се финансират от постъпле­
нията по Заема, се осигуряват в съответствие 
с посочените изисквания в раздели I и IV от 
Указанията за консултанти и с разпоредбите 
на този раздел.
3. Дефиниции. Термините с главна буква, из­
ползвани по-долу в този раздел при описанието 
на конкретни методи на възлагане на поръчки 
или методи на преглед от Банката на конкретни 
договори, се отнасят до съответните методи, 
описани в зависимост от случая в Указанията 
за възлагане на поръчки или в Указанията за 
консултантите.
Б. Конкретни методи за възлагане на поръч­
ки за доставка на стоки и строителни работи
1. Международни конкурентни търгове. Ос­
вен за случаите, за които е предвидено друго в 
точка 2 по-долу, стоките и строителните работи 
следва да бъдат осигурявани чрез договори, 
възложени въз основа на Международни кон­
курентни търгове.